Afgørelse truffet af Det Blandede EØS-udvalg

nr. 138/2003

af 7. november 2003

om ændring af bilag I (dyre- og plantesundhed) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag I til aftalen blev ændret ved afgørelse nr. 102/2003 truffet af Det Blandede EØS-udvalg den 26. september 2003(1).

(2) Kommissionens beslutning 2003/42/EF af 10. januar 2003 om ændring af Rådets direktiv 92/118/EØF for så vidt angår krav til kollagen(2) skal indarbejdes i aftalen.

(3) Kommissionens beslutning 2003/44/EF af 17. januar 2003 om ændring af beslutning 93/52/EØF om konstatering af, at bestemte medlemsstater eller regioner overholder betingelserne for brucellose (B. melitensis), og om anerkendelse af deres status som medlemsstat eller region, der er officielt fri for denne sygdom(3), skal indarbejdes i aftalen.

(4) Kommissionens beslutning 2003/60/EF af 24. januar 2003 om ændring af beslutning 2000/258/EF om udpegning af et institut, der skal opstille de nødvendige kriterier for standardisering af serologiske test til kontrol af rabiesvacciners virkning, for så vidt angår godkendelse af laboratorier i tredjelande(4) skal indarbejdes i aftalen.

(5) Kommissionens beslutning 2003/130/EF af 26. februar 2003 om ændring af beslutning 2001/618/EF, således at hele Tysklands område optages på listen over medlemsstater og regioner, der er fri for Aujeszky's sygdom, og visse departementer i Frankrig optages på listerne over medlemsstater og regioner, der er fri for denne sygdom, og regioner, hvor der er iværksat godkendte udryddelsesprogrammer(5), skal indarbejdes i aftalen.

(6) Kommissionens beslutning 2003/164/EF af 10. marts 2003 om ændring af beslutning 1999/466/EF om fastlæggelse af kvægbesætningernes status i visse medlemsstater eller regioner i medlemsstater som officielt brucellosefri(6) skal indarbejdes i aftalen.

(7) Kommissionens beslutning 2003/177/EF af 12. marts 2003 om ændring af beslutning 1999/465/EF om fastlæggelse af status for kvægbesætningerne i visse medlemsstater eller regioner i medlemsstater som officielt er fri for enzootisk kvægleukose(7) skal indarbejdes i aftalen.

(8) Kommissionens beslutning 2003/237/EF af 3. april 2003 om ændring af beslutning 93/52/EØF for så vidt angår anerkendelse af visse italienske provinser som officielt fri for brucellose(8) skal indarbejdes i aftalen.

(9) Denne afgørelse finder ikke anvendelse på Island og Liechtenstein -

TRUFFET FØLGENDE AFGØRELSE:

Artikel 1

Kapitel I i bilag I til aftalen skal ændres som anført i bilaget til denne afgørelse.

Artikel 2

Teksterne til beslutning 2003/42/EF, 2003/44/EF, 2003/60/EF, 2003/130/EF, 2003/164/EF, 2003/177/EF og 2003/237/EF på norsk, som offentliggøres i EØS-tillægget til Den Europæiske Unions Tidende, er autentiske.

Artikel 3

Denne afgørelse træder i kraft den 8. november 2003, forudsat at Det Blandede EØS-udvalg har modtaget alle nødvendige meddelelser, jf. aftalens artikel 103, stk. 1(9).

Artikel 4

Denne afgørelse offentliggøres i Den Europæiske Unions Tidendes EØS-afsnit og EØS-tillæg.

Udfærdiget i Bruxelles, den 7. november 2003.

På vegne af Det Blandede EØS-udvalg

H. S. H. Prinz Nikolaus von Liechtenstein

Formand

(1) EUT L 331 af 18.12.2003, s. 8.

(2) EFT L 13 af 18.1.2003, s. 24.

(3) EFT L 13 af 18.1.2003, s. 37.

(4) EFT L 23 af 28.1.2003, s. 30.

(5) EUT L 52 af 27.2.2003, s. 9.

(6) EUT L 66 af 11.3.2003, s. 49.

(7) EUT L 70 af 14.3.2003, s. 50.

(8) EUT L 87 af 4.4.2003, s. 13.

(9) Ingen forfatningsmæssige krav angivet.

BILAG

TIL AFGØRELSE TRUFFET AF DET BLANDEDE EØS-UDVALG Nr. 138/2003

Kapitel I i bilag I til aftalen ændres således.

1) Følgende led indsættes i punkt 14 (Kommissionens beslutning 93/52/EØF) i del 4.2:

- 32003 D 0044: Kommissionens beslutning 2003/44/EF af 17. januar 2003 (EFT L 13 af 18.1.2003, s. 37)

- 32003 D 0237: Kommissionens beslutning 2003/237/EF af 3. april 2003 (EUT L 87 af 4.4.2003, s. 13).

2) Følgende led indsættes i punkt 46 (Kommissionens beslutning 1999/466/EF) i del 4.2:

- 32003 D 0164: Kommissionens beslutning 2003/164/EF af 10. marts 2003 (EUT L 66 af 11.3.2003, s. 49).

3) Følgende led indsættes i punkt 54 (Rådets beslutning 2000/258/EF) i del 4.2: ,

ændret ved:

- 32003 D 0060: Kommissionens beslutning 2003/60/EF af 24. januar 2003 (EFT L 23 af 28.1.2003, s. 30).

4) Følgende led indsættes i punkt 60 (Kommissionens beslutning 1999/465/EF) i del 4.2:

- 32003 D 0177: Kommissionens beslutning 2003/177/EF af 12. marts 2003 (EUT L 70 af 14.3.2003, s. 50).

5) Følgende led indsættes i punkt 64 (Kommissionens beslutning 2001/618/EF) i del 4.2:

- 32003 D 0130: Kommissionens beslutning 2003/130/EF af 26. februar 2003 (EUT L 52 af 27.2.2003, s. 9).

6) Følgende led indsættes i punkt 15 (Rådets direktiv 92/118/EØF) i del 6.1 og i punkt 16 (Rådets direktiv 92/118/EØF) i del 8.1:

- 32003 D 0042: Kommissionens beslutning 2003/42/EF af 10. januar 2003 (EFT L 13 af 18.1.2003, s. 24).